KOMISSION ASETUS (ETY) N:o 4104/86,
annettu 23 päivänä joulukuuta 1986,
jäädytettyjä kalmareita koskevista mukautuskertoimista annetun asetuksen (ETY) N:o 3611/84 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon kalastustuotealan yhteisestä markkinajärjestelystä 29 päivänä joulukuuta 1981 annetun neuvoston asetuksen (ETY) N:o 3796/81(), sellaisena kuin se on viimeksi muutettuna asetuksella (ETY) N:o 2315/86(), ja erityisesti sen 16 artiklan 3 kohdan ja 21 artiklan 6 kohdan,
sekä katsoo, että
komission asetuksessa (ETY) N:o 3611/84() vahvistettiin jäädytettyjä kalmareita koskevat mukautuskertoimet; yhteisön tullitariffin alanimikkeeseen 03.03 B IV a) 1 aa) kuuluvien Loligo-lajien kalmarien osalta nämä kertoimet vahvistettiin asetuksen (ETY) N:o 3796/81 10 artiklan 2 kohdan mukaisesti suhteessa kaupassa käytetyltä jalostusasteeltaan puhdistamattomaan Loligo vulgaris -lajiin, joka on valittu ohjehinnan määrittämisen perustana olevaksi tuotteeksi ja jolle annettiin kerroin 1,0,
asetuksessa (ETY) N:o 3796/81 olevassa liitteessä II luetelluille kalastustuotteille kalastusvuodeksi 1987 vahvistetuista ohjehinnoista 18 päivänä joulukuuta 1986 annetulla neuvoston asetuksella (ETY) N:o 3931/86() on muutettu kyseisten tuotteiden ohjehinnan määrittämisen perustana olevaa tuotetta; tämän vuoksi olisi mukautettava asetuksen (ETY) N:o 3611/84 liite vastaavasti, ja
tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan yhteisön tullitariffin alanimikkeeseen 03.03 B IV a) 1 aa) kuuluviin eri Loligo-lajeihin ja jalostusmuodoltaan erilaisiin kalmareihin sovellettavia mukautuskertoimia koskevan asetuksen (ETY) N:o 3611/84 liitteessä oleva a kohta seuraavasti:
TAULUKON PAIKKA
"
2 artikla
Tämä asetus tulee voimaan 1 päivänä tammikuuta 1987.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä joulukuuta 1986.